მეცხრე კარიბჭე - ვიკიპედია

# მეცხრე კარიბჭე

### ვიკიპედიიდან

"მეცხრე კარიბჭე" არის ესპანურ-ფრანგული ინგლისურენოვანი ფილმი გადაღებული არტურ პერეზ-რევერტეს მოთხრობის "დიუმას კლუბის" მიხედვით.

ფილმი გადაღებულია რომან პოლანსკის მიერ. მთავარ როლებში: ჯონი დეპი, ლენა ოლინი, ფრენკ ლანჯელა და ემანუილ სეინერი. პირველი ჩვენება ევროპაში - 1999 წლის 25 აგვისტოს.

ფილმის პლაკატი

## [რედაქტირება] შინაარსი

თვით ლუციფერის მიერ დამზადებული ცხრა გრავიურა დამალულია ძველი წიგნის "წყვდიადის სამეფოს ცხრა კარიბჭე" სამ ერთნაირ ეგზეპლარში, რომლებიც 1667 წელს გამოიცა და კერძო კოლექციებში გაიბნა ევროპაში. ამ წიგნში დამალულია რთული თავსატეხი, რომლიც გამომცნობს შეუძლია გავიდეს ჯოჯოხეთის ცხრავე კარიბჭეში და დედამიწაზე თვით წყვდიადის მეუფეს გამოუძახოს.

დემონოლოგიური წიგნების მდიდარი კოლექციონერი აშშ-იდან ბორის ბოლკანი დაიქირავებს წიგნებით მოვაჭრეს დინ კორსოს (ჯონი დეპი), რომ მან ამ წიგნის ორი დარჩენილი ეგზემპლარი (ერთის მფლობელი თვითონ ბოლკანია) მოიძიოს და დაადგინოს მათგან რომელია ნამდვილი. კორსოს ევროპაში მოგზაურობას და წიგნების მოძიებას, მათ შედარებას თან სდევს წიგნების მფლობელების საიდუმლოებით მოცული მკვლელობები და უშედეგო ტავდასხმები თვითონ კორსოზე. კორსოსათვის თანდათან ნათელი ხდება, რომ ეს ხდება ლიანა ტელფერის-ბორის ბოლკანის კუთვნილი ეგზემპლარის წინა მეპატრონის ცოლის ჩარევით. საინტერესოა, რომ ფილმის მოვლენები იმეორებს წიგნის სიუჟეტებს, რომლებიც გამოსახულია გრავიურებში. მაგალითად წიგნში არსებული პირველი გრავიურა გამოხატავდა ცალი ფეხით ჩამოკიდებულ მამაკაცს და სწორედ ასეთ მდგომარეობაში იპოვა კორსომ თავისი მეგობარი მოკლული, რომელთანაც კორსომ დროებით დამალა "წყვდიადის სამეფოს ცხრა კარიბჭის" ბოლკანისეული ეგზეპლარი.

კორსო სატანისტების კვალზე გადის. მას მთელი ფილმის განმავლობაში ეხმარება საიდუმლოებით მოცული ქალიშვილი (ემანუელ სენე - კარგია). დინ კორსო გებულობს ამ წიგნის სამივე შემონახული ეგზემპლარი ნამდვილია, მაგრამ მათი ძალა მდგომარეობს გრავიურებში რომელთაგან ზოგიერთი თვით სატანის დაწერილია. ამიტომ საჭიროა სამივე წიგნის ქონა რათა გაიხსნას ჯოჯოხეთის ბჭენი. ბოლკანი ატარებს ცერემონიალს ჯოჯოხეთის ბჭეების გასაღებად, მაგრამ კვდება, რადგან წიგნის მეცხრე გრავიურა ყალბი აღმოჩნდა. ნამდვილი გრავიურა კი ესპანელი ძმების, წიგნის მკინძავების ხელთაა. ამ ნამდვილ გრავიურაზე გამოსახული იყო ლამაზი ქალიშვილის და მწიგნობრის სქესობრივი კავშირი (ეს მას შემდეგ, რაც კორსომ სქესობრივი კავშირი დაამყარა თავის იდუმალებით მოცულ თანამგზავრთან). სწორედ კორსო აღებს საბოლოო ჯამში ჯოჯოხეთის ცხრავე კარებს.

## [რედაქტირება] რესურსები ინტერნეტში

- "მეცხრე კარიბჭის" ტექსტი და გრავიურები (ინგ.)

Retrieved from "http://ka.wikipedia.org../../../%E1%83%9B/%E1%83%94/%E1%83%AA/%E1%83%9B%E1%83%94%E1%83%AA%E1%83%AE%E1%83%A0%E1%83%94_%E1%83%99%E1%83%90%E1%83%A0%E1%83%98%E1%83%91%E1%83%AD%E1%83%94.html"

კატეგორიები: რომან პოლანსკის ფილმები | ესპანური ფილმები | ფრანგული ფილმები | ამერიკული ფილმები | 1999 წლის ფილმები

##### Views

- სტატია
- განხილვა
- მიმდინარე შესწორება

##### ძიება

##### სხვა ენებზე

- Deutsch
- English
- Español
- Suomi
- Français
- 日本語
- Polski
- Русский
- Svenska